1. **O le fesiligia o le upu moni:**
   * **O taimi o sauaga.**
     + Na faalauiloaina mai vaega-taimi o sauaga i ni auala eseese se tolu: “tausaga, ma tausaga, ma le afa tausaga” (Tanielu 7:25; 12:7; Faaaliga 12:14); 1,260 aso (Faaaliga 11:3; 12:6); 42 masina (Faaaliga 11:2; 13:5). E tasi lava se vaitaimi o loo faalauiloaina mai: o le 1,260 o aso.
     + I le mataupu faavae o le “aso mo le tausaga” (Esera 4:6; Numera 14:34), I le talafaasolopito, o lenei vaitaimi o sauaga e 1,260 tausaga: e mai le 538 – 1798.
     + Faapei ona valo’ia, ua saunia e le Atua se nofoaga e fesoasoani ai i le ekalesia faamaoni: o le vao, o ni nofoaga e le’i aina e tagata (Faaaliga 12:6, 14).
     + I le taimi o faigata ma sauaga, e ao lava ona mausali le faatuatua o tagata talitonu i le puipuiga o le upu moni, ma sulufa’i atu i le tausiga alofa a le Atua (Salamo 46:1-3).
   * **Faamaoni a’o tulituliloaina:**
     + O le taimi lava na maua ai le malosi faapolokiki, na amata ai loa ona fai mea pi’opi’o le Ekalesia Roma ma faaaoga lona malosi e poloaiina ai tagata uma ina ia usita’ia ana mataupu faale-lotu, ma o le tele o nei tulafono e pi’opi’o ma lē tonu.
     + Ina ia taofia le to’atele mai le fouvale atu i lana pule, na ia aveesea mai ai ia te’i latou se mea e sili atu ona taua: O le Afioga lea a le Atua.
     + Auā na tula’i mai ni tagata faamaoni, na taita'ina e ala i a’oa’oga a le Tusi Paia ma mulimuli atu i fautuaga a Iuta, ina ia faamalolosi ma finau e puipuia lo latou faatuatua (Iuta 1:3).
2. **O le puipuiga o le upu moni:**
   * **Faasoaina atu o le Tusi Paia: O Ualetenese**
     + O Peteru Ualato (1140-1218), o se mau’oa faipisinisi i Farani o le na lafoa’i lava lona tamaoaiga ina ia tala’i atu Keriso, na faavaeina le faalapotopotoga o le “Matitiva i Laiona” po ua lauiloa o “Ualetenese.” O Pope Alesana III na talia lana ta’utinoga o le mativa.
     + O a ni amio poo ni uiga a le au Ualetenese?
       1. Oi latou na muamua maua le Tusi Paia i la latou lava gagana (I lena taimi, sa na o le gagana Latina, Eleni, poo le Eperu sa avanoa).
       2. Talu ai ona o se tusi ua faasaina, o lea sa latou kopiina ai i ni ana, ma natia mai taitai pope na vagaia i latou.
       3. Sa latou aveina pea ni vaega faale-tusi paia ma i latou, i ni avanoa paganoa, latou te faasoa atu ai i isi, ma avatu ai i a’i latou le faamoemoe ma le faamalosi’au i le Alii
       4. Sa latou faasaoina upu moni faale-tusi-paia sa latou iloa mo le tele o seneturi. Sa lauiloa i latou i lo latou faamaoni ma le ta’utino atu.
       5. Na liua nuu uma i saute o Farani ma le itu i matu o Italia, i Piedmont.
       6. O le tele o nei nuu na tafiesea i le puleaga Faa-pope, ma latou fasia ai le toatele o tagata sa nonofo ai.
   * **O le fetu o le toefuata’ina: Ioane Uikilifi**
     + O Ioane Uikilifi (1324-1384) na ofoina atu le tele o lona olaga e faaliliuina ai le Tusi Paia i le gagana Peretania. O le a se mea na faamalosia ai o ia e faia lea mea? E lua ni mafuaaga: Na liua o ia e Keriso e ala i le Upu; ma le mana’o e faasoa atu le alofa o Keriso i isi.
     + O lea lava, na mafua ai ona tupu le feteena’iga ia te ia ma le Ekalesia. Faafetai i ana fesoota’iga ma ni ta’ita’i aloa’ia maualuluga i Egelani, na le faataunuuina ai le oti ia Ioane nai lima o le Ekalesia.
     + I le 1428, o toega o le tino o le tagata na toe fuata’ina na susunu ma lafoina ona lefulefu i le vaitafe. O le faasalalauina o ona lefulefu, na avea o se faailoga i lona tala’aga.
     + O se malamalama ititi o le upu moni na faasusuluina e Ioane Uikilifi na oo atu lava lea i Posemia, i le mea na avatu foi i ai le tala’aga o Ioane Hasi. O lenei auala, na oo mai ai le upu moni se’ia oo atu lava i le toefuata’ina. Ua amata ona vavala mai lea aso.
   * **Faamalosi’au le faatuatua: Ioane Hasi ma isi.**
     + **Na tula’i mai isi o le au toefuata’ina, ina ua mavae atu Ioane Uikilifi:** 
       1. Ioane Hasi (1370-1415)
       2. Ielome (1360-1416)
       3. Tinitali (1494-1536)
       4. Hulu Latima (1490-1555)
     + O le a se mea na maua ai pea lo latou lototetele e faatino ai lo latou suiga ma faafeagai ai pea ma faafitauli ma le oti?
       1. Sa latou talitonu i folafolaga a Keriso
       2. Na lava le malosi o Keriso mo i latou e manumalo ai i tofotofoga
       3. Sa latou maua le olioli i le auai i puapuaga o Keriso
       4. O Lona faamaoni o se molimau malosi lea i le lalolagi
       5. Sa latou vaavaai atu i tala atu o le taimi nei, i se lumanai matagofie
       6. Sa latou iloa o le oti o le faatoilaloina lea o le fili
       7. Sa latou taofimau i folafolaga oi le Afioga a le Atua
     + Na faafalepuipuiina Ioane Hasi ma susunuina o ia mulimuli ane. Sa ia tusi mai i le falepuipui: “E ma’eu lava le alofa mutimutivale o le Atua ia te a’u, ma le matagofie o Lana tausiga ia te a’u.”
     + E faapei lava o folafolaga a le Atua na tausia ai Ona tagata i aso ua mavae, e faapea foi ona Ia tausia ma alofa mai i a’i tatou i ona po nei.